Rikunarita-ORG/Wikinium huggingface dataset:
# மதுசூதன் தாக்கி

| மதுசூதன் தாக்கி |
| --- |
|  |
| பிறப்பு | (1927-07-31)31 சூலை 1927 போர்பந்தர், பம்பாய் மாகாணம், பிரித்தானிய இந்தியா |
| இறப்பு | 29 சூலை 2016(2016-07-29) (அகவை 88) அகமதாபாது, குசராத்து,இந்தியா |
| பணி | கட்டிடக்கலை மற்றும் கலை வரலாற்றாசிரியர் |

**மதுசூதன் அமிலால் தாக்கி** (Madhusudan Dhaky(3) 1 சூலை 1927 - 29 சூலை 2016) இவர் இந்தியாவின் குசராத்தைச் சேர்ந்த ஒரு கட்டடக்கலை மற்றும் கலை வரலாற்றாசிரியர் ஆவார். இந்திய கோயில் கட்டிடக்கலை, சமண இலக்கியம் மற்றும் கலை குறித்து விரிவாக எழுதியிருக்கிறார்.

## வாழ்க்கை

தாக்கி 1927 சூலை 31 அன்று குஜராத்தின் போர்பந்தரில் பிறந்தார். இவர் தனது ஆரம்ப மற்றும் இடைநிலைக் கல்வியை போர்பந்தரில் முடித்தார். போர்பந்தருக்கு அருகிலுள்ள தனது சொந்த ஊரான ஒரு கிராமத்தில் இருந்து தனது குடும்பப் பெயரைப் பெற்றார். புனேவின் பெர்குசன் கல்லூரியில் புவியியல் மற்றும் வேதியியலில் பட்டம் பெற்றார். இவர் சென்ட்ரல் வங்கியில் சிறுது காலம் பணியாற்றினார். இவர் தோட்டக்கலைத் துறையிலும் மூன்று ஆண்டுகள் பணியாற்றியுள்ளார். 1951 இல், போர்பந்தரில் தொல்பொருள் ஆராய்ச்சி குழுவை நிறுவினார். இவர் இந்திய பாரம்பரிய இசை குறித்தும் ஆராய்ச்சி மேற்கொண்டிருந்தார். இவர் கீதாபென் என்பவரைத் திருமணம் செய்து கொண்டார். 1976 முதல் 1996 வரை குர்கானில் உள்ள அமெரிக்க நிறுவனங்களின் இந்திய படிப்புகள் கலை மற்றும் தொல்பொருள் மையத்தில் ஆராய்ச்சி இயக்குநராகவும், அதே நிறுவனத்தில் 2005 வரை ஆராய்ச்சி இயக்குநராகவும் பணியாற்றினார். நவீன சோமநாதபுரம் கோயில் கட்டுமானத்திலும் இவர் பங்களித்திருந்தார்.

இவர் 2016 சூலை 29, அன்று அகமதாபாத்தில் உள்ள நாரன்புராவில் உள்ள தனது இல்லத்தில் சிறுது காலம் நோய்வாய்ப்பட்டு இறந்தார்.

## படைப்புகள்

இவர் கட்டடக்கலை மற்றும் கலை வரலாறு, குறிப்பாக இந்திய கோயில் கட்டிடக்கலை குறித்து விரிவாக எழுதியிருந்தார். இவர் 25 புத்தகங்கள், 325 ஆய்வுக் கட்டுரைகள் மற்றும் 400 கட்டுரைகளை எழுதியிருந்தார். சமண இலக்கியம் குறித்து பல படைப்புகளை எழுதியுள்ளார். இவர் இந்திய கோயில் கட்டிடக்கலை என்ற பதினான்கு தொகுதி படைப்புகளுக்கு பெயர் பெற்றவர்.

அவரது புத்தகங்களில் *கச் மற்றும் சவுராஷ்டிராவின் எம்பிராய்டரி மற்றும் பீட் வேலை* (1966), *தி ரிடில் ஆஃப் தி டெம்ப்பிள் ஆஃப் சோமநாதா* (1974), *கரேட்டா கல்வெட்டுகள் மற்றும் கட்டிடக்கலைகளில் இந்திய கோயில் வடிவங்கள்* (1987), *என்சைக்ளோபீடியா ஆஃப் இந்திய டெம்ப்புள் கட்டிடக்கலை* மைக்கேல் மெய்ஸ்டர், *தி இந்தியன் கோயில் ட்ரேசரீஸ்* (2005), *மவுண்டில் உள்ள விமலவசா கோயிலைச் சுற்றியுள்ள சிக்கல்கள் போன்றவையாகும். அபு* (1980), *அர்ஹத் பரோவா மற்றும் தரசேந்திர நெக்ஸஸ்*, *நிர்க்ரந்த் ஐதிஹாசிக் லேக்-சாமுகே*, *பேராசிரியர் நிர்மல் குமார் போஸ் மற்றும் இந்திய கோயில் கட்டிடக்கலைக்கு இவர் அளித்த பங்களிப்பு: பிரதிஹா-லாகாயசாமுச்சாயா மற்றும்* 1998 ஆம் *ஆண்டின் கட்டிடக்கலை* ( *கலீம்பில்* ) *சப்தகா* (1997), *சனி மேக்லா*, *தம்ரா ஷாஷன்* (2011). கடைசி இரண்டு புனைவுகள்.

## விருதுகள்

பம்பாயின் ஆசியடிக் சங்கம் வழங்கிய காம்ப்பெல் நினைவு தங்கப் பதக்கத்தைப் பெற்றுள்ளார். இவர் 2010 இல் ரஞ்சித்ராம் சுவர்ண சந்திரக்கையும் பெற்றார். இவர் 2010 இல் பத்ம பூசண் விருதையும் பெற்றார். இவர் 1974 இல் குமார் சந்திரக் மற்றும் உமா சினேரஷ்மி பரிசையும் பெற்றார். இவருக்கு குஜராத் இதிகாச பரிசத் வாழ்நாள் சாதனையாளர் விருது வழங்கியது.

## மேற்கோள்கள்

## வெளி இணைப்புகள்

* On Project Anveshan
# எசு. இராமச்சந்திரன்

**எசு. இராமச்சந்திரன்** (*S. Ramachandran*) இந்திய அரசின் கீழ் உயிரித் தொழில்நுட்பத் துறையை அமைப்பதற்குப் பொறுப்பான ஓர் இந்திய விஞ்ஞானி ஆவார். 1934 ஆம் ஆண்டு செப்டம்பர் மாதம் 9 ஆம் தேதியன்று இவர் பிறந்தார். 1986 ஆம் ஆண்டு இத்துறையின் முதல் செயலாளராகவும் நியமிக்கப்பட்டார். இந்திய அறிவியலுக்கு இவர் செய்த பங்களிப்புகளுக்காக, 2011 ஆம் ஆண்டு இராமச்சந்திரனுக்கு இந்திய அரசால் வழங்கப்படும் மூன்றாவது மிக உயர்ந்த குடிமகன் விருதான பத்ம பூசண் விருது வழங்கப்பட்டது. 2016 ஆம் ஆண்டு எசு. இராமச்சந்திரன் காலமானார். உயிரித் தொழில்நுட்பத் துறை அதன் நிறுவனருக்கு மரியாதை செலுத்தும் வகையில் ஆண்டுதோறும் எசு. இராமச்சந்திரன் பெயரில் சொற்பொழிவுத் தொடர் ஒன்றை தொடங்கியுள்ளது.

## மேற்கோள்கள்
# ஆர். கே. ஸ்ரீகண்டன்

| ஆர். கே. ஸ்ரீகண்டன் |
| --- |
|  |
| பின்னணித் தகவல்கள் |
| பிறப்பு | (1920-01-14)சனவரி 14, 1920 |
| இறப்பு | பெப்ரவரி 17, 2014(2014-02-17) (அகவை 94) |
| இசை வடிவங்கள் | கருநாடக இசை |

**ஆர். கே. ஸ்ரீகண்டன்** (R. K. Srikantan) (சனவரி 14 1920 - பெப்ரவரி 17 2014 ) தென்னிந்தியாவைச் சேர்ந்த கருநாடக இசைப் பாடகர் ஆவார்.

## ஆரம்பகால வாழ்க்கை

கர்நாடக மாநிலத்தின் ருத்ரபட்டணம் எனும் ஊரில் பிறந்தவர். இவரின் தந்தை ஆர். கிருஷ்ணசாஸ்த்ரி ஹரிகதை வித்துவான் ஆவார். ஸ்ரீகண்டனின் தாத்தா நாராயணசுவாமி என்பவர் ஒரு வீணையிசைக் கலைஞராவார். ஆரம்பத்தில் தந்தையாரிடம் இசையினைக் கற்ற ஸ்ரீகண்டன் பின்னர் தனது சகோதர் ஆர். கே. வேங்கடராம சாஸ்த்ரியிடம் மேற்கொண்டு இசையினைக் கற்றுக்கொண்டார். மைசூரிலுள்ள பனுமையா உயர்பள்ளியில் பள்ளிக்கல்வியினை முடித்தபிறகு, மைசூரின் மகாராஜா கல்லூரியில் பி.ஏ. பட்டம் பெற்றார்.

## தொழில் வாழ்க்கை

அரியக்குடி இராமானுஜ ஐயங்கார், முசிரி சுப்பிரமணிய ஐயர், மைசூர் வாசுதேவாசார், மகாராஜபுரம் விஸ்வநாத ஐயர் போன்ற அக்காலத்து புகழ்பெற்ற இசைக் கலைஞர்களிடம் பாடம் கேட்டு தன்னை தொடர்ந்து மேம்படுத்திக் கொண்டார் ஸ்ரீகண்டன்.

## மறைவு

ஸ்ரீகண்டன் பெப்ரவரி 17, 2014 அன்று பெங்களூரில் காலமானார்.

## சிறப்புகள்

இவரின் பாட்டுமுறை, நாகசுவர பாணியில் அமைந்திருந்ததாக இசை விமரிசகர்கள் கருதுகிறார்கள். அதிக அளவு நாகசுவர இசையினை இவர் கேட்டு வளர்ந்ததே இதற்குக் காரணம் என கருதப்படுகிறது.

இவரின் 60 ஆண்டுகளுக்கும் மேலான இசைப்பணியில், இரண்டு மணி நேரக் கச்சேரியைத் தனது 92-வது வயதிலும் ஸ்ரீகண்டனால் தர முடிந்தது.

## பெற்ற விருதுகளும் பட்டங்களும்

* கான பாஸ்கரா விருது, 1947
* சங்கீத நாடக அகாதமி விருது, 1979
* சங்கீத கலாநிதி விருது, 1996. வழங்கியது: மியூசிக் அகாதெமி, சென்னை
* நாத யோகி, 2007. வழங்கியது: பார்த்தசாரதி சுவாமி சபா, சென்னை
* பத்ம பூசண் விருது, 2010. வழங்கியது: இந்திய அரசு
* பத்ம விபூசண் விருது, 2011. வழங்கியது: இந்திய அரசு
* வாணி கலா சுதாகரா விருது, 2013. ; வழங்கியது: தியாக பிரம்ம ஞான சபா
* கேரள சங்கீத நாடக அகாதெமியின் **சுவாதி புரஸ்கரம்** விருது

## மேற்கோள்கள்

## வெளியிணைப்புகள்

* *He was an outstanding teacher*
* *Devotion of a lifetime* - ஒரு சிறப்புக் கட்டுரை
* *R.K. Srikantan: Homage through memories*
* *Voice of a Generation* - வாழ்க்கை வரலாற்று நூல் குறித்த கட்டுரை 1
* *Simply Srikantan* - - வாழ்க்கை வரலாற்று நூல் குறித்த கட்டுரை 2

## உசாத்துணை

'நாத முனி' எனும் தலைப்பிலமைந்த கட்டுரை (பக்கம் எண்: 32), தினமணி இசைவிழா மலர் (2011-2012)
# சதின் தாசு

| சதின் தாசு |
| --- |
| பிறப்பு | 1941 பாரிபதா, மயூர்பஞ்சு மாவட்டம், ஒரிசா, இந்தியா |
| தேசியம் | இந்தியர் |
| கல்வி | சர் ஜே.ஜே. கலைப்பள்ளி, மும்பை |
| அறியப்படுவது | ஓவியம், சிற்பம் |
| வாழ்க்கைத் துணை | வர்ஷா தாசு |
| விருதுகள் | பத்ம பூசண் |

**சதின் தாசு** (Jatin Das, திசம்பர் 1941) என்பவர் ஓவியர், சிற்பக் கலைஞர், கவிஞர் என அறியப்படுபவர். இந்திய நடுவணரசின் பத்ம பூசண் விருதைப் பெற்றவர்.

## கலைப் பணிகள்

ஒரிசா மாநிலம் மயூர்பஞ்ச் என்னும் ஊரில் பிறந்த சதின் தாசு மும்பை சர். ஜே. ஜே. கலைப் பள்ளியில் ஓவியம் கற்றுக்கொண்டார். 68 ஓவியக் கண்காட்சிகளை இந்தியாவிலும் வெளிநாடுகளிலும் நடத்தினார். உலகத்தில் உள்ள பல கலை சிற்பக் கல்லூரிகளிலும் அருங்காட்சிகளிலும் சென்று சொற்பொழிவுகளை ஆற்றினார்.

1987-88 கால கட்டத்தில் இரசியாவில் நடந்த இந்தியத் திருவிழா நிகழ்ச்சியை முன்னிட்டு வடகிழக்கு மாநிலங்களின் கைவினைப் பொருள்கள் வாரியத்தில் ஆலோசகராக இருந்தார். இது போன்ற பல கலைப் பண்பாட்டு அமைப்புகளில் கௌரவ பதவிகளில் பொறுப்பு வகித்தார்.

சதின் தாசு மும்பை திரை நடிகைநந்திதா தாசின் தந்தை ஆவார். தற்பொழுது புதுதில்லியில் இவர் வாழ்ந்து வருகிறார்.

## விருதுகள்

* பத்மபூசண் விருது (2012)
* பாரத் நிர்மாண் விருது (2007)
* உத்கலா விருது (2006)

## சான்றாவணம்

## வெளி இணைப்புகள்

*
* Official website
* Jatin Das Profile,Interview and ArtWorks
* Profile பரணிடப்பட்டது 2013-02-26 at the வந்தவழி இயந்திரம்
* JD Centre of Art
# அரவிந்த் பனகாரியா

| அரவிந்த் பனகாரியா |
| --- |
|  |
|  |
| கொலம்பியா பல்கலைக்கழகத்தில் **பொருளியல் பேராசிரியர் மற்றும் இந்திய அரசியல் பொருளாதாரத்திற்கான சகதீசு பாக்வதி பேராசிரியர்** |
|  |
| தனிப்பட்ட விவரங்கள் |
| பிறப்பு | செப்டம்பர் 30, 1952 (1952-09-30) இந்தியா |
| முன்னாள் மாணவர் | இராச்சசுத்தான் பல்கலைக்கழகம், இந்தியா பிரின்ஸ்டன் பல்கலைக்கழகம் |
| தொழில் | பொருளியலாளர் |
|  |

**அரவிந்த் பனகாரியா** (*Arvind Panagariya*) இந்திய அமெரிக்க பொருளியலாளரும் கொலம்பியா பல்கலைக்கழக பொருளியல் பேராசிரியரும் ஆவார். முன்னதாக ஆசிய வளர்ச்சி வங்கியின் தலைமைப் பொருளியலாளராகப் பணியாற்றியுள்ளார். மேரிலாந்து பல்கலைக்கழகத்தில் பொருளியல் பேராசிரியராகவும் பன்னாட்டுப் பொருளியல் மையத்தின் ஒருங்கிணைப்பாளராகவும் பொறுப்பில் இருந்துள்ளார். உலக வங்கி, அனைத்துலக நாணய நிதியம், உலக வணிக அமைப்பு, மற்றும் ஐக்கிய நாடுகள் வணிகம் மற்றும் வளர்ச்சிக்கான மாநாடு (UNCTAD) ஆகியவற்றில் பல்வேறு பொறுப்புகளில் பணியாற்றி உள்ளார். பிரின்சுட்டன் பல்கலைக்கழகத்திலிருந்து பொருளியலில் முனைவர் பட்டம் பெற்றுள்ளார். பத்து நூல்களை எழுதியுள்ள பனகாரியாவின் தற்போதைய வெளியீடான *இந்தியா: வெளிப்படும் மாமனிதன்* என்ற நூல் இந்தியாவின் பொருளாதாரம் மீதான வரையறுப்பு நூல் என பரீத் சக்காரியா கூறியுள்ளார்.

இந்தியாவின் முன்னணி வணிக நாளிதழான *தி எகானமிக் டைம்சில்* எழுதி வருகின்றார். கௌரவ ஆசிரியராக *பைனான்சியல் டைம்சு*, *வால் இசுட்ரீட்டு சர்னல்*, இந்து, *இந்தியா டுடே*, *அவுட்லுக்* போன்ற இதழ்களில் எழுதி வருகின்றார். பல தேசியத் தொலைக்காட்சி மற்றும் பன்னாட்டு தொலைக்காட்சிகளில் தோன்றியுள்ளார்.

புளூம்பெர்கு இந்தியாத் தொலைக்காட்சியில் "அரவிந்த் பனகாரியாவுடன் இந்தியாவை மாற்றுவோம்" நிகழ்ச்சியில் பங்கேற்கின்றார்.

## பதவி விலகல்

கொலம்பியா பல்கலைக்கழகத்தில் பேராசிரியர் பணியை மீண்டும் ஏற்கப் போவதாக அறிவித்து
நிதி ஆயோக் துணைத் தலைவர் பதவியை 2017 ஆகத்து முதல் தேதியில் துறந்தார்.

## மேற்சான்றுகள்
# அதி கோத்ரேஜ்

| அதி கோத்ரேஜ் |
| --- |
|  |
| பிறப்பு | 3 ஏப்ரல் 1942 (1942-04-03) |
| இருப்பிடம் | மும்பை |
| தேசியம் | இந்தியர் |
| படித்த கல்வி நிறுவனங்கள் | மாசாச்சூசெட்சு தொழில்நுட்பக் கல்வி நிலையம் |
| பணி | Chairman of Godrej Group, Chairman of Indian School of Business |
| சொத்து மதிப்பு | $2.4 billion (2012) |
| சமயம் | சரத்துஸ்திர சமயம் |
| வாழ்க்கைத் துணை | பர்மேஸ்வர் கோத்ரேஜ் |
| பிள்ளைகள் | 3 |

**அதி கோத்ரேஜ்** (Adi Godrej: இந்தி: अदी गोदरेज; ஏப்ரல் 1942, 3 ) ஓர் இந்தியத் தொழிலதிபர் மற்றும் கொடை வள்ளல் ஆவார். இவர் ரூபாய்.33,320 கோடி (6.8 பில்லியன் டாலர்) நிகர மதிப்பு கொண்ட பணக்கார இந்தியர்கள் வரிசையில் இடம்பெற்றவர். பலோஞ்ஜி மிஸ்ட்ரி என்பவருக்குப் பிறகு உலகின் பார்சி வம்சாவளியை சேர்ந்த இரண்டாவது பணக்கார மனிதர் கோத்ரேஜ் ஆவார். இவர் கோத்ரேஜ் குழுமத்தின் நிறுவனர் ஆவார்.

## மேற்கோள்

## வெளியிணைப்புகள்

* Profile at Godrej Group
* Profile at ஃபோர்ப்ஸ்
* Adi Godrej collected news and commentary at *தி டைம்ஸ் ஆஃப் இந்தியா*
* Elected CII President collected news and commentary at *தி எகனாமிக் டைம்ஸ்*
# பங்கஜ் அத்வானி

பங்கசு அத்வானி|  |
| பிறப்பு | சூலை 24, 1985 (1985-07-24), பூனா, மகாராசுடிரம், இந்தியா |
| நாடு | இந்தியர் |
| தொழில்முறை ஆட்டத்தில் | 2003– |
| தற்போதைய தரவரிசை | தொழில்முறை ஆங்கிலக் கோற்பந்தாட்ட உலக வாகையாளர் 2009 |
| பெரும சாதனை | 136 (இசுனூக்கர்) |
| போட்டிகளில் வெற்றி |
| உலக வாகையாளர் | 2009( தொழில்முறையிலும் தொழில்முறை அல்லாத பிரிவிலும்) |

**பங்கஜ் அர்ஜான் அத்வானி** (Pankaj Advani, பி. பூனா, 24 சூலை 1985) இசுனூக்கர் மேசைக்கோற் பந்தாட்டம், ஆங்கிலக் கோற்பந்தாட்டம் ஆகிய விளையாட்டுகளில் உலக வாகையாளர். 2010 ஆசிய விளையாட்டுப் போட்டிகளில் ஆங்கிலக் கோற்பந்தாட்டத் தனிநபர் போட்டியில் தங்கம் வென்றுள்ளார்.

## மேற்கோள்கள்
# மழவில் மனோரமா

**மழவில் மனோரமா** என்பது மலையாள மனோரமா குழுமத்தின் மலையாள பொது பொழுதுபோக்கு தொலைக்காட்சி சேனலாகும். *மலையாள மனோரமா* நாளிதழ், மலையாள பெண்கள் இதழான *வனிதா* ஆகியனவும் இந்த குழுமத்தின் பிற வெளியீடுகளாகும். இந்தியாவில் கேரளா மாநிலத்தில், பத்தனம்திட்டா மாவட்டம், அடூரில் மழவில் மனோரமாவின் தலைமை அலுவலகம் அமைந்துள்ளது. மார்ச் 2023 நிலவரப்படி, மழவில் மனோரமா 10 மில்லியனுக்கும் அதிகமான சந்தாதாரர்களைக் கொண்டிருந்தது.

இந்த சேனல் ஆகஸ்ட் 31, 2011 மாலை 6.30 மணியளவிலிருந்து தனது ஒளிபரப்பைத் தொடங்கியது. மனோரமா செய்திக் குழுமமானது ஏற்கனவே மலையாள செய்தி ஊடகமான *மனோரமா நியூஸ்* என்பதை நடத்தி வருகிறது.*மழவில் மனோரமா*வை அறிமுகப்படுத்தியதன் மூலம், இக்குழுமம் தனது ஊடக வணிகத்தை விரிவுபடுத்தியிருக்கிறது.

## குறிப்புகள்
# ஜீ கேரளம்

| ஜீ கேரளம் |
| --- |
|  |
| தொடக்கம் | 26 நவம்பர் 2018 |
| உரிமையாளர் | ஜீ என்டர்டெய்ன்மென்ட் நிறுவனம் |
| பட வடிவம் | 576i SDTV 1080i உயர் வரையறு தொலைக்காட்சி |
| நாடு | இந்தியா |
| மொழி | மலையாளம் |
| ஒலிபரப்பப்படும் பகுதி | இந்தியா |
| தலைமையகம் | திருவனந்தபுரம், கேரளம் |
| சகோதர ஊடகங்கள் | ஜீ தெலுங்கு ஜீ கன்னடம் ஜீ சினிமாலு ஜீ தமிழ் |

**ஜீ கேரளம்** என்பது ஜீ என்டர்டெய்ன்மென்ட் மற்றும் எசெல் குழும நிறுவனத்தால் நவம்பர் 26, 2018 அன்று ஆரம்பிக்கப்பட்ட மலையாள மொழி பொழுதுபோக்குத் தொலைக்காட்சி சேவை ஆகும். இது திருவனந்தபுரத்தை தலைமையகமாகக் கொண்டு இயங்கி வருகின்றது. இது செயற்கைக்கோள்கள் ஊடாக உலகமெங்கும் பார்க்கக் கூடியதாக உள்ளது. இந்த தொலைக்காட்சியில் தொடர்கள், பொழுதுபோக்கு நிகழ்ச்சிகள் மற்றும் திரைப்படங்களை ஒளிபரப்பு செய்து வருகின்றது.

## மேற்கோள்கள்

## வெளி இணைப்புகள்

* Official site
* Zee Keralam on Youtube
# கோதா

| *கோதா* |
| --- |
| சுவரொட்டி |
| இயக்கம் | பேசில் ஜோசப் |
| தயாரிப்பு | அனூப் முகேஷ் R. மெஹத C. V. சாரதி |
| கதை | ராகேஷ் மண்டோடி |
| கதைசொல்லி | வினீத் சீனிவாசன் |
| இசை | ஷான் ரஹ்மான் |
| நடிப்பு | டோவினோ தாமசு வாமிகா கபி ரேஞ்சி பணிக்கர் |
| ஒளிப்பதிவு | விஷ்ணு சர்மா |
| படத்தொகுப்பு | அபினவ் சுந்தர் நாயக் |
| கலையகம் | AVA ப்ரோடுக்ஷன்ஸ் E4 என்டேர்டைன்மெண்ட் |
| விநியோகம் | E4 என்டேர்டைன்மெண்ட் |
| வெளியீடு | 19 மே 2017 (2017-05-19) |
| ஓட்டம் | 120 நிமிடங்கள் |
| நாடு | இந்தியா |
| மொழி | மலையாளம் |
| ஆக்கச்செலவு | ₹ 6.5 கோடி |
| மொத்த வருவாய் | ₹20 கோடிகள் |

**கோதா** (*Godha (film)*) என்ற திரைப்படம் 2017ஆம் ஆண்டு வெளியிடப் பட்டது. பாசில் ஜோசப் இயக்கிய இத்திரைப்படம் மக்களிடம் வரவேற்பையும், வணிக அடிப்படையிலும் பெரும் வெற்றி பெற்றது. சுமார் 6.5 கோடி வரவுசெலவு திட்டத்தில் உருவான இப்படம் 20 கோடிக்கும் மேல் வசூலித்தது. ஷான் ரஹ்மானின் இசை படத்திற்கு கூடுதல் பலம் சேர்த்தது.

## படக்கரு

பஞ்சாப் பல்கலைக்கழகத்தின் மல்யுத்த வீரரான அதிதி சிங், தனது அண்ணனின் எதிர்ப்பையும் மீறி மல்யுத்தத்தில் சாதிக்கத் துடிக்கிறார். கேரளாவின் ஒரு சிறிய கிராமத்தைச் சேர்ந்த ஆஞ்சநேய தாஸ், அங்குள்ள கிரிக்கெட் விளையாடும் இளைஞர்களில் ஒருவராக வாழ்ந்து வருகிறார். மல்யுத்த வீரரான அவரது தந்தை கேப்டன் பரதன், தாஸை பஞ்சாப் பல்கலைக்கழகத்திற்கு மேல்படிப்பிற்காக அனுப்பி வைக்கிறார். அங்கு தாஸ் மற்றும் அதிதிக்கு இடையே நட்பு மலர்கிறது.

### மல்யுத்தப் போட்டி

திருமணக் கட்டாயத்திலிருந்து தப்பிக்க அதிதி கேரளா வருகிறார். தாஸின் கிராமத்தில் அதிதியின் மல்யுத்தத் திறமையைக் கண்டு வியக்கும் கேப்டன் பரதன், அவருக்குப் பயிற்சி அளிக்கத் தொடங்குகிறார். இதனால் ஊக்கமடையும் தாஸ், தனது தந்தையிடம் மீண்டும் மல்யுத்தம் பயின்று ஆசிய விளையாட்டுப் போட்டிகளில் பங்கேற்கத் தயாராகிறார். இறுதியில் அதிதி தனது தேசிய அளவிலான மல்யுத்தப் போட்டியில் வெற்றி பெற்று சாதனை படைக்கிறார்.

## மேற்கோள்கள்
# நான் பிரகாசன்

| *நான் பிரகாசன்* |
| --- |
| இயக்கம் | சத்யன் அந்திக்காடு |
| தயாரிப்பு | சேது மன்னார்காடு |
| கதை | சிறீனிவாசன் |
| இசை | ஷான் ரகுமான் |
| நடிப்பு | பகத் பாசில் சிறீனிவாசன் நிகிலா விமல் தேவிகா சஞ்சய் அஞ்சு குரியன் |
| ஒளிப்பதிவு | எஸ். குமார். |
| படத்தொகுப்பு | கே. இராஜகோபால் |
| கலையகம் | *புல் மூன் சினிமா* |
| விநியோகம் | கலாசங்கம் பிலிம்ஸ் |
| வெளியீடு | 21 டிசம்பர் 2018 (2018-12-21) |
| ஓட்டம் | 131 நிமிடங்கள் |
| நாடு | இந்தியா |
| மொழி | மலையாளம் |
| மொத்த வருவாய் | ₹52 கோடி |

**நான் பிரகாசன்(Njan Prakashan)* என்பது 2018 இந்திய மலையாள- மொழியில் வெளிவந்த நையாண்டி நகைச்சுவைத் திரைப்படமாகும். இதை சீனிவாசன் என்பவர் எழுதி சத்யன் அந்திக்காடு என்பவர் இயக்கியுள்ளார். மேலும் நடிகர் பகத் பாசில் முக்கியக் கதாபாத்திரத்தில் நடித்துள்ளார். *புல்மூன் சினிமா* என்ற நிறுவன பதாகையின் கீழ் சேது மன்னார்காடு என்பவர் படத்தை தயாரித்திருந்தார். இந்தப் படம் 2018 திசம்பர் 21 அன்று வெளியாகி, மிகவும் நேர்மறையான விமர்சனங்களைப் பெற்றது. திரையரங்க வசூலில், வெளியான 40 நாட்களில் உலகளவில் ₹ 52 கோடி வசூல் செய்தது. இது எல்லா காலத்திலும் அதிக வசூல் செய்த மலையாளப் படங்களில் ஒன்றாகும்.

## கதை

இது வெளிநாடுகளுக்கு, குறிப்பாக ஜெர்மனிக்கு செல்ல ஏங்கும் பிரகாசன் என்ற மனிதனின் கதையாகும். அவனது பெயர் சற்று பழமையானது என்று எண்ணி தனது பெயரை பி. ஆர். ஆகாஷ் என்று மாற்றிக் கொள்கிறான். ஒரு செவிலியராக தகுதி பெற்றிருந்தாலும், குறைந்த ஊதியம் மற்றும் நன்றியற்ற தன்மை காரணமாக செவிலியர் தொழிலில் நுழைவதற்கான யோசனையை விரும்பவில்லை. இத்தொழில் ஆண்களை விட பெண்களுக்கு மிகவும் பொருத்தமானது என்று நம்புகிறான். அவன் ஒரு வெளிநாட்டு குடிமகளை திருமணம் செய்துகொண்டு குடும்ப விசாவைப் பெறுவதன் மூலம் வெளிநாடு செல்ல தீவிரமாக முயற்சிக்கிறார்.

பிரகாசன் தனது காதலி சலோமி (நிகிலா விமல்) ஜெர்மனி செல்ல தனது நண்பர் கோபால் ஜி (சிறீனிவாசன்) என்பவர் உதவியை நாடுகிறான். ஆனால் சலோமி பிரகாசை ஏமாற்றுகிறாள். வெளிநாட்டில் வேறொரு நபருடன் சலோமின் புகைப்படத்தைப் பார்த்த பிரகாசன் அதிர்ச்சிக்கு ஆளாகிறான். கோபால் ஜி தன்னிடம் வாங்கிய தொகையை திருப்பிச் செலுத்த அவரது அறிவுறுத்தலின்படி ஒரு நோய்வாய்ப்பட்ட பெண்ணைக் கவனிக்க ஆண் செவிலியராக சேர வேண்டிய கட்டாயம் ஏற்படுகிறது. இப்போது கதை இந்த இருவருக்கும் இடையில் உருவாகும் நட்புப் பிணைப்பின் மூலம் நகர்கிறது.

பிரகாசன் கவனித்துக் கொள்ளும் அந்த நோயாளிப் பெண் எதிர்பாராத விதமாக இறந்துவிடுகிறாள். இது இவனுக்குள் ஆழமான தாக்கத்தை ஏற்படுத்துகிறது. பிரகாசன் தன்னை ஒரு யதார்த்தமான மற்றும் அடித்தள மனிதனாக மாற்றிக் கொள்கிறான். செவிலியர் பணி என்பது வருமானத்திற்கான ஒரு வழி மட்டுமல்ல, மாறாக, தேவைப்படும் மக்களுக்கு உதவுவதற்கான ஒரு வழியாகும் என்பதை அவன் உணர்ந்து கொள்கிறான்.

## இசை

இசையமைப்பாளர் ஷான் ரகுமான் சத்யன் அந்திகாடுடன் முதலில் இணைந்து இந்த படத்திற்கு இசையமைத்துள்ளார்.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *நான் பிரகாசன்*
# தயான் சீனிவாசன்

| தயான் சீனிவாசன் |
| --- |
| பிறப்பு | 20 திசம்பர் 1988 (1988-12-20) தலச்சேரி, கண்ணூர், கேரளம், இந்தியா |
| பணி | * நடிகர்
* திரைக்கதை எழுத்தாளர்
* இயக்குநர்
 |
| செயற்பாட்டுக் காலம் | 2013–தற்போது வரை |
| பெற்றோர் | * சீனிவாசன் (தந்தை)
* விமலா (தாய்)
 |
| வாழ்க்கைத் துணை | அர்பிதா செபாஸ்டியன் (தி. 2017) |
| பிள்ளைகள் | 1 |
| உறவினர்கள் | வினீத் சீனிவாசன் (சகோதரர்) எம். மோகனன் (மாமா) |

**தயான் சீனிவாசன்** (Dhyan Sreenivasan) (பிறப்பு 20 திசம்பர் 1988) ஒரு இந்திய நடிகரும், திரைக்கதை எழுத்தாளரும், திரைப்பட இயக்குனருமாவார். குறிப்பாக இவர் மலையாளப் படங்களில் பணியாற்றுகிறார் .

இவர், தனது மாமா எம்.மோகனனின் கீழ் உதவி இயக்குநராகத் தொடங்கினார். தனது அண்ணன் வினீத் சீனிவாசன் இயக்கிய திர (2013) படத்தின் மூலம் அறிமுகமானார். *குஞ்சிராமாயணம்* (2015), *ஆதி கபியாரே கூட்டமணி* (2015), *ஒரே முகம்* (2016), *குட் ஆலோசனா* (2017) ஆகிய படங்கள் இவரது குறிப்பிடத்தக்க ஒரு சில படங்களாகும். நிவின் பாலி, நயன்தாரா ஆகியோரின் நடிப்பில் அஜூ வர்கீஸ், விசாக் சுப்பிரமணியம் ஆகியோர் இணைந்து தாயரித்த *லவ் ஆக்சன் டிராமா* (2019) என்ற படத்தின் மூலம் இயக்குநராக அறிமுகமானார் .

## சொந்த வாழ்க்கை

இவர், பிரபல மலையாள நடிகரும், திரைக்கதை எழுத்தாளருமான சீனிவாசனின் இளைய மகனாவார். இவரது சகோதரர் வினீத் சீனிவாசனும் மலையாளத் திரையுலகில் ஒரு பாடகராகவும், நடிகராகவும், இயக்குனராகவும் இருக்கிறார். தயான் தனது நீண்டகால காதலியான அர்பிதா செபாஸ்டியனை 2017 ஏப்ரல் 7 அன்று திருமணம் செய்து கொண்டார்.

## தொழில்

தனது பொறியியல் படிப்பை முடித்த பிறகு, படங்களில் பணியாற்ற விரும்பியதால் ஒரு காட்சி தொடர்பு பாடநெறியில் சேர்ந்தார். இவரது சில நேர்காணல்களின்படி, தான் இயக்கி, நடித்திருந்த ஒரு குறும்படத்தை தனது சகோதரர் வினீத் சீனிவாசன் பார்த்ததாகவும், இவருக்கு திர படத்தில் றினார். இப்படத்தில் இரண்டு முறை தேசிய விருது பெற்ற நடிகையான சோபனாவுடன் இணைந்து நடித்திருந்தார். இப்படத்தில் இவரது நடிப்பு பொதுவாக விமர்சகர்களிடமிருந்தும் பார்வையாளர்களிடமிருந்தும் நல்ல வரவேற்பைப் பெற்றது.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் தயான் சீனிவாசன்
* Dhy

an Sreenivasan on முகநூல்
# சாராஸ்

| *சாரா'ஸ்* |
| --- |
| இயக்கம் | ஜூட் அந்தானி ஜோசப் |
| தயாரிப்பு | * பி. கே. முரளி தரன்
* சந்தா முரளி
 |
| கதை | அக்‌ஷய் ஹரீஷ் |
| இசை | ஷான் ரஹ்மான் |
| நடிப்பு | * அண்ணா பென்
* சன்னி வெய்ன்
 |
| ஒளிப்பதிவு | நிமிஷ் ரவி |
| படத்தொகுப்பு | ரியாஸ் கே. பத்தர் |
| கலையகம் | ஆனந்தா விசன் |
| விநியோகம் | அமேசான் பிரைம் வீடியோ |
| வெளியீடு | 5 சூலை 2021 (2021-07-05) |
| ஓட்டம் | 118 நிமிடங்கள் |
| நாடு | இந்தியா |
| மொழி | மலையாளம் |

**சாரா'ஸ்** (*Sara's*) என்பது 2021 ஆம் ஆண்டு வெளியான இந்திய மலையாள காதல் நகைச்சுவைத் திரைப்படமாகும். இதை அக்‌ஷய் ஹரீஷ் எழுத, ஜூட் அந்தானி ஜோசப் இயக்கியுள்ளார். இதில் சன்னி வெய்ன் மற்றும் அண்ணா பென் ஆகியோர் முக்கிய கதாபாத்திரங்களில் நடித்துள்ளனர். இந்த படத்திற்கு ஷான் ரஹ்மான் இசையமைத்துள்ளார். நிமிஷ் ரவி ஒளிப்பதிவு செய்ய, ரியாஸ் கே. பத்தர் படத்தொகுப்பை செய்துள்ளார். இப் படமானது 2021 சூலை 5 அன்று அமேசான் பிரைம் வீடியோ மூலம் நேரடியாக வெளியிடப்பட்டது

## கதைச்சுருக்கம்

20 வயதிற்குட்பட்ட ஒரு பெண்ணான சாரா வின்சென்ட், கர்ப்பம் தரிப்பது, குழந்தைப்பேறு ஆகியவற்றை அடியோடு நிராகரிக்கும் ஒரு பெண். திரையுலகில் இணை இயக்குநராக பணிபுரியும் இவளது மிகப்பெரிய கனவு ஒரு சார்பிலா இயக்குநராக வேண்டும் என்பதுதான். இவள் தனது 30 களின் முற்பகுதியில் ஜீவன் பிலிப்பை என்ற தன்னை ஒத்த சிந்தனையுடைய ஒரு இளைஞனை மணக்கிறாள். அவனும் குழந்தைப் பேறு குறித்த இவளது பார்வைக்கு ஏற்றவனாக இருக்கிறான். இந்நிலையில் ஒரு விபத்துபோல திட்டமிடாதக் கருவுருவை சாரா எதிர்கொள்கிறாள். குழந்தைப் பேறில் ஆர்வமற்ற ஜீவன் தன் முடிவில் இருந்து மாறுகிறான். தன்கனவுகள் கலைந்துவிடக்கூடும் எனக் குழந்தைப்பேற்றைத் தவிர்ப்பதில் சாரா உறுதி காட்டுகிறாள். குழந்தையா லட்சியமா என்ற ஊசலாட்டத்தில் சாரா என்ன முடிவு எடுக்கிறாள் என்பதே கதையின் முடிவு.

## நடிகர்கள்

* சாரா வின்சென்டாக அண்ணா பென்
* சாராவின் கணவர் ஜீவன் பிலிப்பாக சன்னி வேய்ன்
* சாராவின் தந்தை வின்சென்டாக பென்னி பி. நயரம்பலம்
* ஜீவனின் தாயார் ரீத்தாமா பிலிப்பாக மல்லிகா சுகுமாரன்
* தயாரிப்பாளர் சந்தீப்பாக பிரசாந்த் நாயர் ஐ. ஏ. எஸ்
* சாராவின் வகுப்பு தோழியாக ஸ்ரீலட்சுமி ஹரிதாஸ்
* ஜீவனின் சகோதரியாக டாக்டர் சந்தியா பிலிப்பாக தன்யா வர்மா
* டாக்டர் ஹபீஸாக சித்திக்
* நடிகர் திவாகரனாக விஜயகுமார்
* ஹரிகிருஷ்ணன் (ஜீவனின் சக) அர்ஜுன்
* லிஸ்ஸியாக ஸ்ரீந்தா (4 குழந்தைகளின் தாய்)
* தயாரிப்பாளராக ஜிபு ஜேக்கப்
* தயாரிப்பாளராக கோட்டயம் பிரதீப்
* மோலியாக துஷாரா
* காயத்ரியாக மார்கரீத்
* இஷாவாக விருத்தி விஷால்
* நடிகர் ராகுலாக சிஜு வில்சன்
* சாராவின் பள்ளி அன்பாக அல்தாஃப் மனாஃப்
* லிசியின் கணவராக அஜூ வர்கீஸ் (கேமியோ தோற்றம்)
* ஷான் ரஹ்மான் தன்னைப் போலவே (கேமியோ தோற்றம்)
* வினீத் ஸ்ரீனிவாசன் தன்னைப் போலவே (கேமியோ தோற்றம்)

## வெளியீடு

*சாரா'ஸ்* அமேசான் பிரைம் வீடியோவில் 2021 சூலை 5 அன்று வெளியானது

## குறிப்புகள்

## வெளி இணைப்புகள்

* இணையதள திரைப்பட தரவுத்தளத்தில் *சாராஸ்*
# அனூப் மேனன்

| அனூப் மேனன் |
| --- |
| பிறப்பு | 3 ஆகத்து 1976 (1976-08-03) கோழிக்கோடு, கேரளம், இந்தியா |
| தேசியம் | இந்தியர் |
| படித்த கல்வி நிறுவனங்கள் | திருவனந்தபுரம், அரசு சட்டக் கல்லூரி |
| பணி | * நடிகர்
* இயக்குநர் (திரைப்படம்)
* திரைக்கதை ஆசிரியர்
* பாடலாசிரியர்
 |
| செயற்பாட்டுக் காலம் | 2002 – தற்போது வரை |
| பெற்றோர் | * பி. கங்காதரன் நாயர்
* இந்திரா மேனன்
 |
| வாழ்க்கைத் துணை | சீமா அலெக்சாந்தர் (தி. 2014) |
| உறவினர்கள் | சுவேதா மேனன் (உறவினர்) |

**அனூப் மேனன்** (Anoop Menon) (பிறப்பு: ஆகத்து 3, 1976) ஒரு இந்திய திரைப்பட நடிகரும், இயக்குநரும், திரைக்கதை எழுத்தாளரும், பாடலாசிரியருமாவார். மலையாளத் திரைப்படத்துறையில் நடிகராக வெற்றியைக் கண்டறிவதற்கு முன்பு இவர் தொலைக்காட்சியில் பணியாற்றினார்.

இவர், சிறந்த துணை நடிகருக்கான கேரள மாநில திரைப்பட விருதையும், "*திரக்கதா*" என்ற படத்தில் திரைப்பட நட்சத்திரம் அஜயச்சந்திரனாக நடித்ததற்காக தென்னிந்திய பிலிம்பேர் விருதினையும் வென்றார். *பகல் நட்சத்திரங்கள்* (2008), *காக்டெய்ல்* (2010), *பியூட்டிபுல்* (2011), *திருவனந்தபுரம் லாட்ஜ்* (2012), *ஹோட்டல் கலிபோர்னியா* (2013) போன்ற படங்களுக்கு திரைக்கதையையும், உரையாடலையும் எழுதினார். நடிகை சுவேதா மேனன் இவரது உறவினராவார்.

## சொந்த வாழ்க்கை

இவர், பி. கங்காதரன் நாயர் மற்றும் இந்திரா மேனன் ஆகியோருக்கு 1976 ஆகத்து 3 அன்று கோழிக்கோட்டில் பிறந்தார் . திருவனந்தபுரத்தில் வளர்ந்த இவர், திருவனந்தபுரம் (1994 – 99) அரசு சட்டக் கல்லூரியில் சட்டப் பட்டதாரியாக, கேரள பல்கலைக்கழகத்தில் முதல் இடத்தைப் பிடித்தார். இந்த காலகட்டத்தில், iவர் கைரளி தொலைக்காட்சியிலும், சூர்யா தொலைக்காட்சியிலும் தொகுப்பாளராகப் பணியாற்றினார். இந்த காலத்தில் சக திரைப்பட தயாரிப்பாளரும் திரைக்கதை எழுத்தாளருமான சங்கர் ராமகிருட்டிணனை சந்தித்தார். இவர்கள் இருவரும் புகழ்பெற்ற மலையாள இயக்குநர் இரஞ்சித்தின் கீழ் இணைந்தனர். 2014 திசம்பர் 27 அன்று சீமா அலெக்சாந்தர் என்பவரை மணந்தார். இது சீமாவின் இரண்டாவது திருமணமாகும். சீமாவின் முதல் கணவர் மாரடைப்பால் 2006 இல் இறந்தார். அவருக்கு 2002 இல் பிறந்த ஒரு மகள் உள்ளார்.

## தொழில்

மலையாள தொலைக்காட்சித் தொடர்களில் தனது நடிப்பு வாழ்க்கையைத் தொடங்கினார். ஏசியாநெட்டில் "*ஸ்வப்னம்",* *"மேகம்*" என்ற இரண்டு பிரபலமானத் தொடர்களில் இவர் தனது பாத்திரங்களுக்காக பிரபலமடைந்தார். முந்தையது கே. கே. ராஜீவ் இயக்கியது. "*பகல் நட்சத்திரங்கள்*" என்ற படத்தின் மூலம் திரைக்கதை எழுத்தாளராக அறிமுகமானார். மோகன்லால் தந்தையாகவும், இவர் அவரது மகனாகவும் நடித்திருந்தனர்.

2008 ஆம் ஆண்டில் இயக்குநர் இரஞ்சித் இயக்கியிருந்த "திரக்கதா*" என்ற படத்தில் திரைப்பட நட்சத்திரம் "அஜய் சந்திரன்" என்ற முக்கியக் கதாபாத்திரத்தில் என்ற திரைப்பட நட்சத்திரத்தின் வாழ்க்கையின் பல அம்சங்களை மேனன் சித்தரித்தார். இவருடன் பிரியாமணியும், பிரித்விராஜ் சுகுமாரன் ஆகிய இருவரும் இணைந்து நடித்திருந்தார்கள். பிறகு, மேனன் பல படங்களில் குறிப்பிடத்தக்கவராக ஆனார். ஒலிபெருக்கி, கேரள கஃபே, காக்டெய்ல், போக்குவரத்து மற்றும் பிராணயம் ஆகிய படங்களில் நடித்தார்.*

## குறிப்புகள்

## வெளி இணைப்புகள்

* Anoop Menon MSI Profile Page
* ஐ.எம்.டி.பி இணையத்தளத்தில் அனூப் மேனன்
* முகநூலில் அனூப் மேனன்
* Personal blog
* Anoop Menon Official Fan Page - Malayalam Box Office (MBO)
* Beautiful is inspired by a wheelchair-bound schoolmate
* Beautiful is a milestone in Malayalam cinema
* എഴുത്തിലെ പുതുനക്ഷത്രം